b"\n_START_ARTICLE_\nMars Reconnaissance Orbiter\n_START_SECTION_\n\xc3\x8enainte de lansare\n_START_PARAGRAPH_\nA fost una dintre cele dou\xc4\x83 misiuni luate \xc3\xaen calcul pentru fereastra de lansare mar\xc8\x9bian\xc4\x83 din 2003; \xc3\xaen timpul procesului de propunere, \xc3\xaens\xc4\x83, orbiterul a pierdut \xc3\xaempotriva a ceea ce avea s\xc4\x83 fie cunoscut sub numele de Mars Exploration Rovers. Misiunea orbiterului a fost reprogramat\xc4\x83 pentru lansare \xc3\xaen 2005, iar NASA a anun\xc8\x9bat numele s\xc4\x83u final, Mars Reconnaissance Orbiter, la 26 octombrie 2000._NEWLINE_MRO este modelat dup\xc4\x83 Mars Global Surveyor, sonda realizat\xc4\x83 de NASA pentru a efectua supravegherea planetei Marte de pe orbit\xc4\x83. Primele specifica\xc8\x9bii includeau o camer\xc4\x83 mare pentru fotografii de \xc3\xaenalt\xc4\x83 rezolu\xc8\x9bie ale planetei. \xc3\x8en acest sens, Jim Garvin, omul de \xc8\x99tiin\xc8\x9b\xc4\x83 ales de NASA pentru programul explor\xc4\x83rii planetei Marte, a declarat c\xc4\x83 MRO avea s\xc4\x83 fie un \xe2\x80\x9emicroscop pe orbit\xc4\x83\xe2\x80\x9d. Satelitul avea s\xc4\x83 includ\xc4\x83 \xc8\x99i un spectrograf pentru lumin\xc4\x83 vizibil\xc4\x83 apropiat\xc4\x83 de infraro\xc8\x99u._NEWLINE_La 3 octombrie 2001, NASA a ales compania Lockheed Martin ca principal contractant al fabrica\xc8\x9biei navei spa\xc8\x9biale. P\xc3\xa2n\xc4\x83 la finalul lui 2001, toate instrumentele misiunii fuseser\xc4\x83 alese. Nu au fost probleme majore pe parcursul construc\xc8\x9biei MRO, \xc8\x99i nava a fost mutat\xc4\x83 la John F. Kennedy Space Center \xc3\xaen ziua de 1 mai 2005 pentru a fi preg\xc4\x83tit\xc4\x83 de lansare.\n_START_SECTION_\nObiectivele misiunii\n_START_PARAGRAPH_\nOpera\xc8\x9biunile \xc8\x99tiin\xc8\x9bifice ale MRO aveau s\xc4\x83 dureze doi ani p\xc4\x83m\xc3\xa2nteni, \xc3\xaentre noiembrie 2006 \xc8\x99i noiembrie 2008. Unul dintre principalele scopuri ale misiunii a fost cel de a cartografia suprafa\xc8\x9ba mar\xc8\x9bian\xc4\x83 cu camerele sale de \xc3\xaenalt\xc4\x83 rezolu\xc8\x9bie pentru a alege locurile de amartizare ale viitoarelor misiuni de suprafa\xc8\x9b\xc4\x83. MRO a jucat un rol important \xc3\xaen alegerea locului de amartizare al misiunii Phoenix Mars Lander, care a explorat zonele arctice mar\xc8\x9biene din Green Valley. Locul ales ini\xc8\x9bial a fost fotografiat cu camera HiRISE \xc8\x99i s-a descoperit c\xc4\x83 este bolov\xc4\x83nos. Dup\xc4\x83 analiza cu HiRISE \xc8\x99i cu THEMIS al sondei Mars Odyssey s-a ales un nou loc. Locul amartiz\xc4\x83rii Mars Science Laboratory, un rover foarte manevrabil, va fi \xc8\x99i el analizat. MRO furnizeaz\xc4\x83 \xc8\x99i date critice de naviga\xc8\x9bie \xc3\xaen timpul amartiz\xc4\x83rilor \xc8\x99i func\xc8\x9bioneaz\xc4\x83 ca releu de telecomunica\xc8\x9bii._NEWLINE_MRO utilizeaz\xc4\x83 echipamentul \xc8\x99tiin\xc8\x9bific de la bord pentru studierea climei, vremii \xc8\x99i atmosferei de pe Marte \xc8\x99i caut\xc4\x83 semne de ap\xc4\x83 \xc3\xaen calotele polare \xc8\x99i \xc3\xaen subsol.  MRO caut\xc4\x83, de asemenea, resturile navelor spa\xc8\x9biale pierdute Mars Polar Lander \xc8\x99i Beagle 2, Dup\xc4\x83 terminarea misiunii \xc8\x99tiin\xc8\x9bifice, sonda \xc8\x99i-a continuat activitatea de sistem de naviga\xc8\x9bie \xc8\x99i de comunica\xc8\x9bii pentru sondele de tip rover \xc8\x99i lander.\n_START_SECTION_\nLansarea \xc8\x99i intrarea \xc3\xaen orbit\xc4\x83\n_START_PARAGRAPH_\nLa 12 august 2005, MRO a fost lansat pe o rachet\xc4\x83 Atlas V-401 de la Complexul de Lans\xc4\x83ri Spa\xc8\x9biale 41 de la Baza Aerian\xc4\x83 de la Cape Canaveral. Treapta superioar\xc4\x83 a rachetei \xc8\x99i-a \xc3\xaencheiat arderea \xc3\xaentr-o perioad\xc4\x83 de cincizeci \xc8\x99i \xc8\x99ase de minute \xc8\x99i a pus MRO pe orbit\xc4\x83 de transfer interplanetar c\xc4\x83tre Marte._NEWLINE_MRO a c\xc4\x83l\xc4\x83torit prin spa\xc8\x9biul interplanetar timp de \xc8\x99apte luni \xc8\x99i jum\xc4\x83tate \xc3\xaenainte de a ajunge pe Marte. Pe drum, au fost testate \xc8\x99i calibrate majoritatea experimentelor \xc8\x99i instrumentelor \xc8\x99tiin\xc8\x9bifice. Pentru a asigura o intrare pe orbit\xc4\x83 corect\xc4\x83, au fost planificate patru manevre de corectarea traiectoriei \xc8\x99i s-a discutat o a cincea manevr\xc4\x83 pentru situa\xc8\x9bii de urgen\xc8\x9b\xc4\x83. Au fost necesare, \xc3\xaens\xc4\x83, doar trei manevre de corectarea traiectoriei, combustibilul economisit fiind util pentru prelungirea misiunii MRO._NEWLINE_MRO \xc8\x99i-a \xc3\xaenceput intrarea \xc3\xaen orbit\xc4\x83 apropiindu-se de Marte la 10 martie 2006, trec\xc3\xa2nd peste emisfera de sud a planetei la o altitudine de 370\xe2\x80\x93400\xc2\xa0km. Toate cele \xc8\x99ase motoare principale ale MRO au func\xc8\x9bionat timp de 27 de minute pentru a \xc3\xaencetini sinda de la ~2.900\xc2\xa0m/s la ~1.900\xc2\xa0m/s. Vaporul cu heliu sub presiune a fost mai rece dec\xc3\xa2t se a\xc8\x99tepta, ceea ce a redus presiunea din rezervorul de combustibil cu aproximativ 21\xc2\xa0kPa. Reducerea de presiune a cauzat sc\xc4\x83derea cu 2% a puterii motorului, dar MRO a compensat automat extinz\xc3\xa2nd timpul de ardere cu 33 de secunde._NEWLINE_\xc3\x8en final, sonda a intrat pe o orbit\xc4\x83 polar\xc4\x83 foarte eliptic\xc4\x83 cu o perioad\xc4\x83 de aproximativ 35,5\xc2\xa0ore. La scurt timp dup\xc4\x83 intrare, periapsa \xe2\x80\x93 punctul de pe orbit\xc4\x83 cel mai aproape de Marte \xe2\x80\x93 a fost de 3.806\xc2\xa0km de centrul planetei (426\xc2\xa0km de suprafa\xc8\x9b\xc4\x83). Apoapsa \xe2\x80\x93 punctul de pe orbit\xc4\x83 cel mai \xc3\xaendep\xc4\x83rtat de Marte \xe2\x80\x93 a fost la 47.972\xc2\xa0km de centrul planetei (44.500\xc2\xa0km de la suprafa\xc8\x9b\xc4\x83)._NEWLINE_La 30 martie 2006, MRO a \xc3\xaenceput procesul de fr\xc3\xa2nare, o procedur\xc4\x83 \xc3\xaen trei pa\xc8\x99i care reduce la jum\xc4\x83tate combustibilul necesar pentru a atinge o orbit\xc4\x83 mai joas\xc4\x83, circular\xc4\x83 \xc8\x99i cu o perioad\xc4\x83 mai scurt\xc4\x83. Mai \xc3\xaent\xc3\xa2i, pe parcursul primelor cinci ocoluri ale planetei (care au durat o s\xc4\x83pt\xc4\x83m\xc3\xa2n\xc4\x83 pe P\xc4\x83m\xc3\xa2nt), MRO \xc8\x99i-a folosit motoarele pentru a cobor\xc3\xae periapsa orbitei la o altitudine mai joas\xc4\x83. Aceast\xc4\x83 altitudine depinde de densitatea atmosferei deoarece densitatea atmosferei mar\xc8\x9biene se modific\xc4\x83 sezonier. \xc3\x8en al doilea pas, \xc3\xaen timp ce efectua corec\xc8\x9bii minore ale altitudinii periapsei cu ajutorul motoarelor, MRO a a men\xc8\x9binut altitudinea de fr\xc3\xa2nare timp de 445 de orbite planetare (aproximativ 5 s\xc4\x83pt\xc4\x83m\xc3\xa2ni de pe P\xc4\x83m\xc3\xa2nt) pentru a reduce apoapsa orbitei la 450\xc2\xa0km. Aceasta s-a efectuat \xc3\xaen a\xc8\x99a fel \xc3\xaenc\xc3\xa2t s\xc4\x83 nu se \xc3\xaenc\xc4\x83lzeasc\xc4\x83 nava spa\xc8\x9bial\xc4\x83 prea mult, dar s\xc4\x83 \xc8\x99i intre \xc3\xaen atmosfer\xc4\x83 suficient pentru a \xc3\xaencetini. Dup\xc4\x83 terminarea acestui proces, MRO \xc8\x99i-a folosit motoarele pentru a-\xc8\x99i mi\xc8\x99ca periapsa \xc3\xaen afara atmosferei mar\xc8\x9biene, la 30 august 2006._NEWLINE_\xc3\x8en septembrie 2006, MRO \xc8\x99i-a mai pornit motoarele de dou\xc4\x83 ori pentru a face un acord fin al orbitei sale finale, aproape circulare, aflate la o altitudine de 250\xe2\x80\x93316\xc2\xa0km deasupra suprafe\xc8\x9bei mar\xc8\x9biene. Antenele dipolare SHARAD au fost desf\xc4\x83cute la 16 septembrie. Toate instrumentele \xc8\x99tiin\xc8\x9bifice au fost testate \xc8\x99i majoritatea erau oprite \xc3\xaenainte de conjunc\xc8\x9bia solar\xc4\x83 ce a avut loc \xc3\xaentre 7 octombrie \xc8\x99i 6 noiembrie 2006. Dup\xc4\x83 sf\xc3\xa2r\xc8\x99itul conjunc\xc8\x9biei, a \xc3\xaenceput \xe2\x80\x9eprima faz\xc4\x83 \xc8\x99tiin\xc8\x9bific\xc4\x83\xe2\x80\x9d._NEWLINE_La 17 noiembrie 2006, NASA a anun\xc8\x9bat reu\xc8\x99ita testului MRO ca releu orbital de comunica\xc8\x9bii. Utiliz\xc3\xa2nd roverul NASA \xe2\x80\x9eSpirit\xe2\x80\x9d ca punct de origine al transmisiei, MRO a ac\xc8\x9bionat ca releu de transmisie a datelor c\xc4\x83tre P\xc4\x83m\xc3\xa2nt.\n_START_SECTION_\nEveimente \xc8\x99i descoperiri\n_START_PARAGRAPH_\nLa 29 septembrie 2006, MRO a realizat prima imagine de \xc3\xaenalt\xc4\x83 rezolu\xc8\x9bie de pe orbita sa \xc8\x99tiin\xc8\x9bific\xc4\x83. Aceast\xc4\x83 imagine are o rezolu\xc8\x9bie suficient\xc4\x83 pentru a separa puncte de 90\xc2\xa0cm \xc3\xaen diametru._NEWLINE_La 6 octombrie 2006, NASA a publicat fotografii detaliate ale craterului Victoria \xc3\xaempreun\xc4\x83 cu roverul Opportunity aflat pe marginea acestuia._NEWLINE_\xc3\x8en noiembrie 2006, au \xc3\xaenceput s\xc4\x83 apar\xc4\x83 probleme de func\xc8\x9bionare la dou\xc4\x83 dintre instrumentele MRO. \xc3\x8en interiorul Mars Climate Sounder (MCS), un mecanism de tact a func\xc8\x9bionat gre\xc8\x99it de mai multe ori, cauz\xc3\xa2nd deplasarea c\xc3\xa2mpului vizual. P\xc3\xa2n\xc4\x83 \xc3\xaen decembrie, s-au suspendat opera\xc8\x9biunile normale ale acestui instrument, de\xc8\x99i o strategie de rezerv\xc4\x83 permite acestuia s\xc4\x83 efectueze majoritatea observa\xc8\x9biilor pentru care a fost construit. O cre\xc8\x99tere a zgomotului \xc8\x99i a num\xc4\x83rului de pixeli erona\xc8\x9bi a fost observat\xc4\x83 la c\xc3\xa2\xc8\x9biva senzori CCD ai camerei High Resolution Imaging Science Experiment (HiRISE). Operarea acestei camere cu un timp de \xc3\xaenc\xc4\x83lzire mai mare a ameliorat aceast\xc4\x83 problem\xc4\x83._NEWLINE_HiRISE a continuat s\xc4\x83 transmit\xc4\x83 imagini ce au permis descoperiri legate de geologia mar\xc8\x9bian\xc4\x83. Cea mai de seam\xc4\x83 dintre acestea este anun\xc8\x9bul observ\xc4\x83rii unor caracteristici ale terenului care indic\xc4\x83 prezen\xc8\x9ba \xc8\x99i ac\xc8\x9biunea dioxidului de carbon lichid sau a apei la suprafa\xc8\x9b\xc4\x83 planetei Marte \xc3\xaen trecutul geologic recent. HiRISE a reu\xc8\x99it s\xc4\x83 fotografieze landerul Phoenix \xc3\xaen timpul cobor\xc3\xaerii para\xc8\x99utate spre Vastitas Borealis la 25 mai 2008.\n_START_SECTION_\nInstrumente\n_START_PARAGRAPH_\nPe orbiter sunt incluse trei camere, dou\xc4\x83 spectrometre \xc8\x99i un radar \xc3\xaempreun\xc4\x83 cu dou\xc4\x83 \xe2\x80\x9einstrumente \xc8\x99tiin\xc8\x9bifice\xe2\x80\x9d, care utilizeaz\xc4\x83 date de la alte subsisteme pentru culegerea de date \xc8\x99tiin\xc8\x9bifice. Trei experimente tehnologice au testat echipamente pentru misiunile viitoare. It is expected MRO will obtain about 5,000 images a year.\n_START_SECTION_\nCamera HiRISE\n_START_PARAGRAPH_\nCamera High Resolution Imaging Science Experiment este un telescop cu reflexie de 0,5\xc2\xa0m reflecting telescope, cel mai mare purtat \xc3\xaentr-o misiune \xc3\xaen spa\xc8\x9biul \xc3\xaendep\xc4\x83rtat, \xc8\x99i are o rezolu\xc8\x9bie unghiular\xc4\x83 de 1 microradian (\xce\xbcrad), sau 0,3\xc2\xa0m de la o altitudine de 300\xc2\xa0km. Prin compara\xc8\x9bie, imaginile din satelit ale P\xc4\x83m\xc3\xa2ntului sunt \xc3\xaen general disponibile la o rezolu\xc8\x9bie de 0,5\xc2\xa0m, iar imaginile din satelit de la Google Maps sunt disponibile la 1\xc2\xa0m. HiRISE realizeaz\xc4\x83 imagini \xc3\xaen trei benzi de culoare, 400\xe2\x80\x93600\xc2\xa0nm (albastru-verde sau B-G), 550\xe2\x80\x93850\xc2\xa0nm (ro\xc8\x99u) \xc8\x99i 800\xe2\x80\x931.000\xc2\xa0nm (infraro\xc8\x99ul apropiat sau NIR)._NEWLINE_Imaginile \xc3\xaen culoare ro\xc8\x99ie au 20.264 pixeli l\xc4\x83\xc8\x9bime (6\xc2\xa0km), iar cele B-G \xc8\x99i NIR sunt de 4.048 pixeli (1,2\xc2\xa0km). Dimensiunea fi\xc8\x99ierelor imagine este limitat\xc4\x83 doar de capacitatea de memorie a calculatorului, de 28 gigabi\xc8\x9bi, \xc8\x99i dimensiunea nominal\xc4\x83 maxim\xc4\x83 este de 20.000 \xc3\x97 40.000 de pixeli (800 megapixeli) pentru ro\xc8\x99u \xc8\x99i 4.000 \xc3\x97 40.000 pixels (160 megapixeli) pentru B-G \xc8\x99i NIR. Fiecare imagine de 16,4\xc2\xa0Gb este comprimat\xc4\x83 la 5\xc2\xa0Gb \xc3\xaenainte de transmisie \xc8\x99i de publicarea pe site-ul web HiRISE \xc3\xaen format JPEG 2000. Pentru a facilitata cartografierea punctelor de amartizare poten\xc8\x9biale, HiRISE poate produce perechi stereoscopice de imagini din care se pot extrage informa\xc8\x9bii despre topografia locurilor cu o precizie de 0,25\xc2\xa0m._NEWLINE_HiRISE a fost construit de Ball Aerospace & Technologies Corp.\n_START_SECTION_\nCamera CTX\n_START_PARAGRAPH_\nCamera Context (CTX) furnizeaz\xc4\x83 imagini \xc3\xaen tente de gri (alb-negru, 500\xe2\x80\x93800\xc2\xa0nm) cu o rezolu\xc8\x9bie de 1 pixel la 6\xc2\xa0m. CTX este proiectat pentru a oferi h\xc4\x83r\xc8\x9bi contextuale ale observa\xc8\x9biilor mai detaliate efectuated de HiRISE \xc8\x99i CRISM. Optica CTX const\xc4\x83 dintr-un telescop Maksutov Cassegrain  cu distan\xc8\x9b\xc4\x83 focal\xc4\x83 de 350\xc2\xa0mm \xc8\x99i un senzor CCD cu o l\xc4\x83\xc8\x9bime de 5.064 pixeli similar cu cel al instrumentului HiRISE. Instrumentul face fotografii de 30\xc2\xa0km l\xc4\x83\xc8\x9bime \xc8\x99i are memorie intern\xc4\x83 suficient\xc4\x83 pentru a stoca o imagine cu o lungime de 160\xc2\xa0km \xc3\xaenainte de a o transfera \xc3\xaen calculatorul principal.\n_START_SECTION_\nCamera MARCI\n_START_PARAGRAPH_\nMars Color Imager (MARCI) este o camer\xc4\x83 cu unghi larg \xc8\x99i rezolu\xc8\x9bie joas\xc4\x83 care vede suprafa\xc8\x9ba planetei Marte \xc3\xaen cinci benzi visibile \xc8\x99i dou\xc4\x83 ultraviolete. \xc3\xaen fiecare zi, MARCI face aproximativ 84 de fotografii \xc8\x99i produce o hart\xc4\x83 global\xc4\x83 cu o rezolu\xc8\x9bie de 1\xe2\x80\x9310\xc2\xa0km pe pixel. Aceast\xc4\x83 hart\xc4\x83 este folosit\xc4\x83 pentru a calcula rapoarte meteorologice zilnice de pe Marte, pentru a caracteriza varia\xc8\x9biile anuale \xc8\x99i sezoniere ale vremii, \xc8\x99i cartografiaz\xc4\x83 prezen\xc8\x9ba vaporilor de ap\xc4\x83 \xc8\x99i a ozonului \xc3\xaen atmosfer\xc4\x83.\n_START_SECTION_\nSpectrometrul CRISM\n_START_PARAGRAPH_\nInstrumentul \xe2\x80\x9eCompact Reconnaissance Imaging Spectrometer for Mars\xe2\x80\x9d (CRISM) este un spectrometru pentru lumin\xc4\x83 vizibil\xc4\x83 \xc8\x99i \xc3\xaen infraro\xc8\x99ul apropiat (VNIR) utilizat pentru a produce h\xc4\x83r\xc8\x9bi mineralogice detaliate ale suprafe\xc8\x9bei mar\xc8\x9biene. El func\xc8\x9bioneaz\xc4\x83 de la 370 la 3920\xc2\xa0nm, m\xc4\x83soar\xc4\x83 spectrul \xc3\xaen 544\xc2\xa0canale (fiecare cu o l\xc4\x83\xc8\x9bime de band\xc4\x83 de 6.55\xc2\xa0nm), \xc8\x99i are o rezolu\xc8\x9bie de 18\xc2\xa0m la o altitudine de 300\xc2\xa0km. CRISM este utilizat pentru a identifica mineralele \xc8\x99i substan\xc8\x9bele chimice ce pot oferi indicii despre existen\xc8\x9ba \xc3\xaen prezent sau \xc3\xaen trecut a apei la suprafa\xc8\x9ba planetei. Printre aceste materiale se num\xc4\x83r\xc4\x83 fierul, oxizii, filosilicatele \xc8\x99i carburile, care au \xc8\x99abloane caracteristice ale spectrului.\n_START_SECTION_\nSpectrometrul MCS\n_START_PARAGRAPH_\n\xe2\x80\x9eMars Climate Sounder\xe2\x80\x9d (MCS) este un spectrometru cu un canal vizibil/infraro\xc8\x99ul apropiat (0,3\xe2\x80\x933,0\xc2\xa0\xce\xbcm) \xc8\x99i opt canale \xc3\xaen infraro\xc8\x99ul \xc3\xaendep\xc4\x83rtat (12\xe2\x80\x9350\xc2\xa0\xce\xbcm). Aceste canale au fost alese pentru a m\xc4\x83sura temperatura, presiunea, vaporii de ap\xc4\x83 \xc8\x99i cantitatea de praf. MCS observ\xc4\x83 atmosfera de la orizontul planetei Marte (a\xc8\x99a cum este el v\xc4\x83zut din punctul de vedere al MRO) descompun\xc3\xa2ndu-l \xc3\xaen felii verticale \xc8\x99i efectu\xc3\xa2nd m\xc4\x83sur\xc4\x83tori pe fiecare felie \xc3\xaen incremente de 5\xc2\xa0km. Aceste m\xc4\x83sur\xc4\x83tori sunt apoi asamblate \xc3\xaen h\xc4\x83r\xc8\x9bi meteorologice zilnice globale pentru a ar\xc4\x83ta variabilele principale ale vremii mar\xc8\x9biene: temperatura, presiunea, umiditatea \xc8\x99i densitatea prafului.\n_START_SECTION_\nRadarul SHARAD\n_START_PARAGRAPH_\nExperimentul Shallow Subsurface Radar (SHARAD) este proiectat pentru a extrage date din structura intern\xc4\x83 a calotelor polare mar\xc8\x9biene. El adun\xc4\x83 \xc8\x99i informa\xc8\x9bii globale cu privire la straturile de ghea\xc8\x9b\xc4\x83, piatr\xc4\x83 \xc8\x99i posibil ap\xc4\x83 lichid\xc4\x83 de sub suprafa\xc8\x9b\xc4\x83 \xc8\x99i care ar putea accesibile. SHARAD utilizeaz\xc4\x83 unde radio de \xc3\xaenalt\xc4\x83 frecven\xc8\x9b\xc4\x83, \xc3\xaentre 15 \xc8\x99i 25\xc2\xa0MHz, gam\xc4\x83 ce \xc3\xaei permite s\xc4\x83 observe straturi cu o grosime de cel pu\xc8\x9bin 7\xc2\xa0m p\xc3\xa2n\xc4\x83 la o ad\xc3\xa2ncime maxim\xc4\x83 de 1\xc2\xa0km. Rezolu\xc8\x9bia orizontal\xc4\x83 este de 0,3\xe2\x80\x933\xc2\xa0km. SHARAD este proiectat pentru a opera \xc3\xaen conjunc\xc8\x9bie cu Mars Express's MARSIS, care are rezolu\xc8\x9bie mai joas\xc4\x83, dar p\xc4\x83trunde mult mai ad\xc3\xa2nc. At\xc3\xa2t SHARAD c\xc3\xa2t \xc8\x99i MARSIS au fost construite de Agen\xc8\x9bia Spa\xc8\x9bial\xc4\x83 Italian\xc4\x83.\n_START_SECTION_\nInstrumente inginere\xc8\x99ti\n_START_PARAGRAPH_\nPe l\xc3\xa2ng\xc4\x83 echipamentul de realizare a imaginilor, MRO poart\xc4\x83 mai multe instrumente inginere\xc8\x99ti. Pachetul pentru Investigarea C\xc3\xa2mpului Gravita\xc8\x9bional m\xc4\x83soar\xc4\x83 varia\xc8\x9bii ale c\xc3\xa2mpului gravita\xc8\x9bional mar\xc8\x9bian prin varia\xc8\x9biile de vitez\xc4\x83 ale navei. Modific\xc4\x83rile vitezei sunt detectate prin m\xc4\x83surarea deplas\xc4\x83rii Doppler a semnalelor radio recep\xc8\x9bionate de pe P\xc4\x83m\xc3\xa2nt. Pachetul include \xc8\x99i accelerometre sensibile utilizate pentru a deduce in situ densitatea atmosferei de pe Marte \xc3\xaen timpul fr\xc3\xa2n\xc4\x83rii._NEWLINE_Electra este un radio UHF definit prin software \xc8\x99i utilizat pentru a comunica cu alte nave care se apropie, amartizeaz\xc4\x83, sau opereaz\xc4\x83 pe Marte. Pe l\xc3\xa2ng\xc4\x83 leg\xc4\x83turile de date controlate de protocoale \xc3\xaentre nave de la 1 kbit/s p\xc3\xa2n\xc4\x83 la 2 Mbit/s, Electra furnizeaz\xc4\x83 str\xc3\xa2ngere de date Doppler, \xc3\xaenregistrare \xc3\xaen bucl\xc4\x83 deschis\xc4\x83 \xc8\x99i un serviciu de or\xc4\x83 foarte precis bazat pe un oscilator ultrastabil 5e-13. Informa\xc8\x9biile Doppler pentru vehiculele care se apropie pot fi utilizate pentru \xc8\x9bintirea cobor\xc3\xa2rii finale sau pentru recrearea traiectoriei de cobor\xc3\xa2re \xc8\x99i amartizare. Informa\xc8\x9biile Doppler despre vehiculele amartizate vor permite oamenilor de \xc8\x99tiin\xc8\x9b\xc4\x83 s\xc4\x83 determine cu exactitate pozi\xc8\x9bia landerelor \xc8\x99i roverelor pe suprafa\xc8\x9ba mar\xc8\x9bian\xc4\x83. Cele dou\xc4\x83 nave MER aflate acum pe Marte utilizeaz\xc4\x83 un releu radio UHF de genera\xc8\x9bie anterioar\xc4\x83, care furnizeaz\xc4\x83 func\xc8\x9bionalit\xc4\x83\xc8\x9bi similare prin orbiterul Mars Odyssey. Radioul Electra a utilizat nava MER pentru a-\xc8\x99i demonstra func\xc8\x9bionalitatea, dar nu a furnizat servicii de retransmisie dec\xc3\xa2t dup\xc4\x83 sosirea \xc3\xaen 2008 a lui landerului Phoenix. \xc3\x8entruc\xc3\xa2t radioul Electra este definit prin software p\xc3\xa2n\xc4\x83 la nivel de modem, se pot ad\xc4\x83uga noi func\xc8\x9bii de modulare, codificare \xc8\x99i protocol \xc3\xaen timp ce nava MRO se afl\xc4\x83 pe orbita mar\xc8\x9bian\xc4\x83._NEWLINE_Optical Navigation Camera fotografiaz\xc4\x83 sateli\xc8\x9bii planetei Marte, Phobos \xc8\x99i Deimos, pe fundalul cerului \xc3\xaenstelat pentru a determina orbita MRO. De\xc8\x99i fotografiile sateli\xc8\x9bilor nu reprezint\xc4\x83 o component\xc4\x83 critic\xc4\x83 a misiunii, ele au fost incluse ca test tehnologic pentru viitoarele misiuni orbitale sau cu amartizare. Optical Navigation Camera a fost testat\xc4\x83 cu succes \xc3\xaen lunile februarie \xc8\x99i martie 2006.\n_START_SECTION_\nStructura\n_START_PARAGRAPH_\nLucr\xc4\x83torii de la Lockheed Martin Space Systems din Denver au asamblat structura navei \xc8\x99i au ata\xc8\x99at instrumentele. Instrumentele au fost construite la Jet Propulsion Laboratory, Laboratorul Lunar \xc8\x99i Planetar al Universit\xc4\x83\xc8\x9bii Arizona din Tucson, Laboratorul de Fizic\xc4\x83 Aplicat\xc4\x83 al Universit\xc4\x83\xc8\x9bii Johns Hopkins din Laurel, Maryland, Agen\xc8\x9bia Spa\xc8\x9bial\xc4\x83 Italian\xc4\x83 de la Roma \xc8\x99i Malin Space Science Systems din San Diego, California. Costul total al navei a fost de 720 de milioane de dolari americani._NEWLINE_Structura este realizat\xc4\x83 \xc3\xaen mare parte din compu\xc8\x99i carbonici \xc8\x99i cu structur\xc4\x83 de faguri din aluminiu. Rezervorul de combustibil din titan ocup\xc4\x83 mare parte din volumul \xc8\x99i masa navei \xc8\x99i furnizeaz\xc4\x83 mare parte din integritatea sa structural\xc4\x83. Masa total\xc4\x83 a navei este de mai pu\xc8\x9bin de 2.180\xc2\xa0kg iar masa f\xc4\x83r\xc4\x83 combustibil este mai mic\xc4\x83 de 1.031\xc2\xa0kg.\n_START_SECTION_\nSistemele de alimentare cu energie\n_START_PARAGRAPH_\nMRO extrage toat\xc4\x83 energia electric\xc4\x83 din dou\xc4\x83 panouri solare, fiecare capabil de a se mi\xc8\x99ca independent pe dou\xc4\x83 axe (sus-jos \xc8\x99i st\xc3\xa2nga-dreapta). Fiecare panou solar m\xc4\x83soar\xc4\x83 5,35 \xc3\x97 2,53\xc2\xa0m \xc8\x99i are o suprafa\xc8\x9b\xc4\x83 de 9,5\xc2\xa0m\xc2\xb2 acoperit\xc4\x83 cu 3744 de celule fotovoltaice. Celulele solare de mare eficien\xc8\x9b\xc4\x83 cu tripl\xc4\x83 jonc\xc8\x9biune pot converti peste 26% din energia solar\xc4\x83 direct \xc3\xaen energie electric\xc4\x83 \xc8\x99i sunt legate \xc3\xaempreun\xc4\x83 pentru a men\xc8\x9bine o tensiune electromotoare de 32\xc2\xa0vol\xc8\x9bi. Pe Marte, cele dou\xc4\x83 panouri solare produc energie cu o putere de 1.000\xc2\xa0wa\xc8\x9bi; \xc3\xaen contrast, aceste panouri ar produce 3000 wa\xc8\x9bi pe o orbit\xc4\x83 comparabil\xc4\x83 \xc3\xaen jurul P\xc4\x83m\xc3\xa2ntului, \xc3\xaentruc\xc3\xa2t acesta este mai aproape de Soare._NEWLINE_MRO are dou\xc4\x83 baterii re\xc3\xaenc\xc4\x83rcabile cu hidrur\xc4\x83 de nichel utilizat\xc4\x83 pentru alimentarea navei atunci c\xc3\xa2nd nu este cu fa\xc8\x9ba la soare. Fiecare baterie are o capacitate de stocare de 50\xc2\xa0amperi-or\xc4\x83 (180\xc2\xa0kC). Nu se pot folosi toat\xc4\x83 capacitatea de stocare a bateriilor din cauza constr\xc3\xa2ngerilor de tensiune, dar ele permit extinderea vie\xc8\x9bii bateriei\xe2\x80\x94capabilitate valoroas\xc4\x83, dat fiind c\xc4\x83 pierderea \xc3\xaen timp a capacit\xc4\x83\xc8\x9bii bateriilor este una dintre cele mai comune cauze ale defect\xc4\x83rii sateli\xc8\x9bilor. S-a anticipat ca doar 40% din capabilit\xc4\x83\xc8\x9bile bateriilor s\xc4\x83 fie necesare pe durata de via\xc8\x9b\xc4\x83 a navei.\n_START_SECTION_\nSistemele electronice\n_START_PARAGRAPH_\nCalculatorul principal al MRO este un procesor RAD750 pe 32 de bi\xc8\x9bi, cu o frecven\xc8\x9b\xc4\x83 de 133\xc2\xa0MHz, 10,4 milioane de tranzistoare. Acest procesor este o versiune rezistent\xc4\x83 la radia\xc8\x9bii a unor procesoare PowerPC 750 sau G3 cu o plac\xc4\x83 de baz\xc4\x83 special construit\xc4\x83. RAD750 este un succesor al lui RAD6000. Acest procesor poate p\xc4\x83rea de mic\xc4\x83 putere prin compara\xc8\x9bie cu un procesor modern de PC, dar este extrem de rezistent \xc8\x99i poate func\xc8\x9biona \xc3\xaen spa\xc8\x9biul extraterestru, afectat de explozii solare. Sistemul de operare ce ruleaz\xc4\x83 pe acest calculator este VxWorks \xc8\x99i are protocoale avansate de tratare a defec\xc8\x9biunilor \xc8\x99i de monitorizare._NEWLINE_Datele se stocheaz\xc4\x83 pe un modul de memorie de 160\xc2\xa0Gb (20\xc2\xa0GB) const\xc3\xa2nd din 700 de cipuri de memorie, fiecare cu o capacitate de 256\xc2\xa0Mbit. Aceast\xc4\x83 capacitate a memoriei nu este foarte mare, dat fiind volumul de date achizi\xc8\x9bionat; de exemplu, o singur\xc4\x83 imagine a camerei HiRISE poate ocupa p\xc3\xa2n\xc4\x83 la 28\xc2\xa0Gb.\n_START_SECTION_\nDeterminarea altitudinii\n_START_PARAGRAPH_\nPentru a determina orbita navei \xc8\x99i a facilita manevrele, sunt plasa\xc8\x9bi \xc8\x99aisprezece senzori solari \xe2\x80\x93 opt principali \xc8\x99i opt de rezerv\xc4\x83 \xe2\x80\x93 \xc3\xaen jurul navei pentru a calibra direc\xc8\x9bia solar\xc4\x83 relativ la sistemul de referin\xc8\x9b\xc4\x83 al orbiterului. Dou\xc4\x83 detectoare de stele, camere digitale utilizate pentru a cartografia pozi\xc8\x9bia unor stele cunoscute, ofer\xc4\x83 NASA informa\xc8\x9bii complete despre orientarea navei pe trei axe \xc8\x99i altitudinea acesteia. O unitate de m\xc4\x83surare a iner\xc8\x9biei (MIMU) principal\xc4\x83 \xc8\x99i una de rezerv\xc4\x83, de la Honeywell, m\xc4\x83soar\xc4\x83 modific\xc4\x83rile altitudinii navei \xc8\x99i modific\xc4\x83rile de factur\xc4\x83 negravita\xc8\x9bional\xc4\x83 ale vitezei sale liniare. Fiecare MIMU este o combina\xc8\x9bie de trei accelerometre \xc8\x99i trei giroscoape cu laser. Aceste sisteme sunt toate de importan\xc8\x9b\xc4\x83 critic\xc4\x83 pentru MRO, \xc3\xaentruc\xc3\xa2t acesta trebuie s\xc4\x83 fie capabil s\xc4\x83 \xc3\xae\xc8\x99i pozi\xc8\x9bioneze camera cu foarte mare precizie pentru a realiza imaginile de \xc3\xaenalt\xc4\x83 calitate impuse de natura misiunii. Sistemul a fost proiectat \xc8\x99i pentru a minimiza vibra\xc8\x9biile navei, pentru a permite instrumentelor s\xc4\x83 efectueze m\xc4\x83sur\xc4\x83tori f\xc4\x83r\xc4\x83 distorsiuni cauzate de vibra\xc8\x9bii.\n_START_SECTION_\nSistemele de telecomunica\xc8\x9bii\n_START_PARAGRAPH_\nSistemul de telecomunica\xc8\x9bii al MRO este cel mai bun sistem de comunica\xc8\x9bii digitale trimis \xc3\xaen spa\xc8\x9biul \xc3\xaendep\xc4\x83rtat p\xc3\xa2n\xc4\x83 acum \xc8\x99i primul care implementeaz\xc4\x83 turbocoduri. El const\xc4\x83 dintr-o anten\xc4\x83 foarte mare (3\xc2\xa0metri), utilizat\xc4\x83 pentru a transmite date prin Deep Space Network pe frecven\xc8\x9be de band\xc4\x83 X la 8\xc2\xa0GHz, \xc8\x99i demonstreaz\xc4\x83 utilizarea benzii Ka la 32\xc2\xa0GHz pentru rate de transfer mari. Rata maxim\xc4\x83 de transfer de pe Marte este de maxim 6\xc2\xa0Mbit/s, rat\xc4\x83 de zece ori mai mare dec\xc3\xa2t a orbiterelor anterioare. Nava are dou\xc4\x83 amplificatoare de 100 de wa\xc8\x9bi \xc3\xaen band\xc4\x83 X (din care unul este de rezerv\xc4\x83), un amplificator de band\xc4\x83 Ka de 35 wa\xc8\x9bi, \xc8\x99i dou\xc4\x83 transpondere._NEWLINE_Antenele mai mici, cu amplificare redus\xc4\x83 sunt prezente \xc8\x99i pentru comunica\xc8\x9bii de vitez\xc4\x83 joas\xc4\x83 \xc3\xaen caz de urgen\xc8\x9be sau evenimente speciale, cum ar fi lansarea \xc8\x99i intrarea pe orbit\xc4\x83. Aceste antene nu pot fi direc\xc8\x9bionate. Ele reprezint\xc4\x83 un sistem de rezerv\xc4\x83 important, care asigur\xc4\x83 c\xc4\x83 MRO poate fi oric\xc3\xa2nd contactat, chiar dac\xc4\x83 antena principal\xc4\x83 este \xc3\xaendreptat\xc4\x83 \xc3\xaen direc\xc8\x9bia opus\xc4\x83 P\xc4\x83m\xc3\xa2ntului._NEWLINE_Subsistemul de band\xc4\x83 Ka-band este utilizat \xc3\xaen scop demonstrativ. Din cauza lipsei de spectru \xc3\xaen banda X de 8,41\xc2\xa0GHz, viitoarele misiuni \xc3\xaen spa\xc8\x9biul \xc3\xaendep\xc4\x83rtat vor utiliza banda Ka de 32\xc2\xa0GHz. Deep Space Network (DSN) a implementat capabilit\xc4\x83\xc8\x9bi de recep\xc8\x9bie \xc3\xaen band\xc4\x83 Ka la toate cele trei complexe ale sale (Goldstone, Canberra \xc8\x99i Madrid). Demonstra\xc8\x9bia de band\xc4\x83 Ka va ar\xc4\x83ta viabilitatea aceste benzi pentru operarea \xc3\xaen spa\xc8\x9biul \xc3\xaendep\xc4\x83rtat. \xc3\x8en faza de croazier\xc4\x83, date telemetrice au fost extrase prin banda Ka de 36 de ori cu aceste antene demonstr\xc3\xa2nd func\xc8\x9bionalitatea de recep\xc8\x9bie \xc3\xaen banda Ka pentru toate antenele.\n_START_SECTION_\nPropulsia \xc8\x99i controlul altitudinii\n_START_PARAGRAPH_\nNava utilizeaz\xc4\x83 un rezervor de combustibil de 1.175\xc2\xa0l cu 1.187\xc2\xa0kg de hidrazin\xc4\x83. Presiunea combustibilului este reglat\xc4\x83 prin ad\xc4\x83ugarea de heliu sub presiune dintr-un rezervor extern. \xc8\x98aptezeci la sut\xc4\x83 din combustibil a fost utilizat la intrarea pe orbit\xc4\x83._NEWLINE_MRO are dou\xc4\x83zeci de propulsoare la bord. \xc8\x98ase propulsoare mari produc fiecare c\xc3\xa2te 170\xc2\xa0N pentru un total de 1.020\xc2\xa0N necesari pentru intrarea pe orbit\xc4\x83. Aceste motoare au fost ini\xc8\x9bial g\xc3\xa2ndite pentru misiunea Mars Surveyor Lander din 2001. \xc8\x98ase propulsoare medii produc fiecare c\xc3\xa2te 22\xc2\xa0N pentru manevrele de corec\xc8\x9bia traiectoriei \xc8\x99i pentru controlul altitudinii \xc3\xaen timpul intr\xc4\x83rii \xc3\xaen orbit\xc4\x83. Opt propulsoare mici produc c\xc3\xa2te 0,9\xc2\xa0N pentru controlul altitudinii \xc3\xaen timpul oper\xc4\x83rii normale._NEWLINE_Patru ro\xc8\x9bi de reac\xc8\x9bie sunt utilizate pentru controlul precis al altitudinii \xc3\xaen timpul activit\xc4\x83\xc8\x9bilor care necesit\xc4\x83 o platform\xc4\x83 foarte stabil\xc4\x83, cum ar fi fotografierea cu \xc3\xaenalt\xc4\x83 rezolu\xc8\x9bie, \xc3\xaen care chiar \xc8\x99i cele mai mici mi\xc8\x99c\xc4\x83ri pot face imaginile neclare. Fiecare roat\xc4\x83 este utilizat\xc4\x83 pentru o ax\xc4\x83 de mi\xc8\x99care \xc8\x99i a patra este de rezerv\xc4\x83. Fiecare dintre ele c\xc3\xa2nt\xc4\x83re\xc8\x99te c\xc3\xa2te 10\xc2\xa0kg \xc8\x99i se poate roti p\xc3\xa2n\xc4\x83 la 100\xc2\xa0Hz sau 6.000\xc2\xa0rpm.\n_START_SECTION_\nRelief inversat\n_START_PARAGRAPH_\nUnele locuri de pe Marte prezint\xc4\x83 relief inversat. \xc3\x8en aceste locuri, o albie de r\xc3\xa2u poate fi un punct \xc3\xaen\xc4\x83l\xc8\x9bat, \xc3\xaen loc de o ad\xc3\xa2ncitur\xc4\x83. Fostele albii inversate ar putea fi formate de depunerile de pietre mari sau prin cimentare. \xc3\x8en orice caz, factorii de eroziune au erodat terenul din jur \xc8\x99i au l\xc4\x83sat vechea albie sub forma unei creste \xc3\xaen\xc4\x83l\xc8\x9bate deoarece ea este mai rezistent\xc4\x83 la eroziune. Imaginea de mai jos, realizat\xc4\x83 cu HiRISE, prezint\xc4\x83 craterul Antoniadi cu creste sinuoase ce sunt fostele albii acum inversate.\n_START_SECTION_\nDepuneri de cloruri\n_START_PARAGRAPH_\nUtiliz\xc3\xa2nd date de la Mars Global surveyor, Mars Odyssey \xc8\x99i de la Mars Reconnaissance Orbiter, oamenii de \xc8\x99tiin\xc8\x9b\xc4\x83 au g\xc4\x83sit z\xc4\x83c\xc4\x83minte minerale de cloruri. Imaginea de mai jos prezint\xc4\x83 z\xc4\x83c\xc4\x83minte din patrulaterul Phaethontis. Datele sugereaz\xc4\x83 c\xc4\x83 aceste z\xc4\x83c\xc4\x83minte s-au format prin evaporarea apelor bogate \xc3\xaen minerale. Cercet\xc4\x83rile arat\xc4\x83 c\xc4\x83 lacurile ar fi putut s\xc4\x83 fi fost \xc3\xaempr\xc4\x83\xc8\x99tiate pe arii extinse pe suprafa\xc8\x9ba mar\xc8\x9bian\xc4\x83. De regul\xc4\x83, clorurile sunt ultimele minerale care ies dintr-o solu\xc8\x9bie. Carbona\xc8\x9bii, sulfa\xc8\x9bii, \xc8\x99i silicatele precipit\xc4\x83 \xc3\xaenaintea lor. Roverele de pe Marte au g\xc4\x83sit la suprafa\xc8\x9b\xc4\x83 sulfa\xc8\x9bi \xc8\x99i silicate. Locurile cu minereuri de cloruri ar fi putut s\xc4\x83 fi sus\xc8\x9binut diverse forme de via\xc8\x9b\xc4\x83. Mai mult, asemenea zone ar putea p\xc4\x83stra urme fosile ale vie\xc8\x9bii.\n_START_SECTION_\nStraturi\n_START_PARAGRAPH_\nNumeroase locuri, cum ar fi craterul Columb de pe Marte, prezint\xc4\x83 pietre a\xc8\x99ezate \xc3\xaen straturi. Uneori, straturile au diferite culori. Pietrele deschise la culoare au fost asociate cu mineralele hidrurate, cum ar fi sulfa\xc8\x9bii. Roverul Opportunity a examinat asemenea straturi \xc3\xaendeaproape cu diverse instrumente. Unele straturi sunt probabil compuse din particule fine deoarece ele par a se dezintegra \xc3\xaentr-un praf fin. Alte straturi se dezintegreaz\xc4\x83 \xc3\xaen bolovani mari \xc8\x99i deci sunt, probabil, mult mai tari. Bazaltul, roc\xc4\x83 vulcanic\xc4\x83, se pare c\xc4\x83 exist\xc4\x83 \xc3\xaen straturile care formeaz\xc4\x83 bolovani. Bazaltul a fost identificat \xc3\xaen numeroase puncte pe Marte. Instrumentele de pe nava din orbit\xc4\x83 au detectat lut (filosilicat) \xc3\xaen unele straturi. Descoperirea de minerale hidrurate este una important\xc4\x83 deoarece ele se forneaz\xc4\x83 doar \xc3\xaen prezen\xc8\x9ba apei.  Places that contain clays and/or other hydrated minerals would be good places to look for evidence of life._NEWLINE_Pietrele pot forma straturi \xc3\xaen mai multe feluri. Vulcanii, v\xc3\xa2nturile \xc8\x99i apa pot produce straturi."